Egy 64 éves érdi férfi kedd délelőtt Budapesten összeveszett egy 76 éves járókelővel, miután az szóvá tette, hogy a feleségével nem tud a járdán menni, mivel az autójának nyitott ajtaja zavarta a gyalogos közlekedést. A két férfi egymásnak ment, és a fiatalabb fellökte a 76 éves sértettet, aki a betonra esett, beverte a fejét és elájult. Ezután a kórházba szállítást követően, az orvosi beavatkozások ellenére elhunyt – írja a Police.hu.

A budapesti rendőrök a helyszínen, a XVIII. kerületben elfogták az elkövetőt, H. Lászlót, halált okozó testi sértéssel gyanúsítják.